Նիկոլ Փաշինյանին հաջողվեց հարաբերությունները փչացնել գրեթե բոլորի հետ: Չնայած նրա կառավարության թրաշամանուկ ներկայացուցիչները մշտապես, կներեք արտահայտության համար, զվռնում են Արեւմուտքում, սակայն որեւէ ռեալ ներդրումային ծրագրի երեսը այդպես էլ չտեսանք: Չտեսանք նաեւ Արեւմուտքից քաղաքական կամ այլ աջակցություն` Բրյուսելը չուզեց գումարներ հատկացնել, իսկ ինչ վերաբերում է Վաշինգտոնին, ապա հասել է խայտառակության` ամերիկյան պատգամավորներն են միջնորդում Թրամփին, որպեսզի ընդունի Հայաստանի ղեկավարին: Միաժամանակ էլ, Ռուսաստանի հետ հարաբերությունները վատթարացման ռիսկի տակ են, եւ ԱԳ նախարար Լավրովը սկսել է խոսել ոչ դիվանագիտական բառապաշարով: Բայց այդ ամենը, կարծես թե, թավշակրոնները ձգտում են չտեսնելու տալ` զորօրինակ, արձագանքելով ՀՀԿ-ականների գնահատականին, որ Լավրովի խոսքը շատ լուրջ ահազանգ է, Արարատ Միրզոյանն ասաց. «Հանրապետականների իրավիճակի գնահատականը տարբերվում է իրավիճակի օբյեկտիվ գնահատականից, դա ապացուցված է»: